Mortkow (AK/SN). Před srjedźowěkowskej kulisu Mortkowskeje Jakubecec twjerdźizny chcedźa lětsa w lěću wjacore zarjadowanja wotměć. Tam planuja ryćerske dźiwadło, musical „Kiss me Kate“ a twjerdźiznowu symfoniju z rockowej hudźbu kapały „Queen“. Nimo toho budźe so dźiwadźelnik Tom Pauls wo wjele žorta starać. Tole wuzběhny Martina Küpferling z twjerdźiznoweho managementa. „Action, musical, rock a humor – to drje dyrbjało za kóždy słód něšto pódla być“, wona rozłoži. Na te wašnje chcedźa wopytowarjam zmóžnić, před kulisu twjerdźizny rjany lětni wječor přežiwić a jón snano z popołdnišim wodźenjom zwjazać.
Na lětnim jewišću před twjerdźiznu maja so konsekwentnje po hygienowych postajenjach měć, Martina Küpferling podšmórnje. Wšitke přihladowarske městna budu pod třěchu, tak zo žanu wariantu za špatne wjedro njetrjebaja. Zastupne lisćiki su wotnětka na předań, mjez druhim internetnje pod . Dyrbjało-li zarjadowanje wupadnyć, wobsedźerjam lisćikow pjenjezy wróća.
szl_Latn ces_Latn